Document ID: 32005R1177

KOMISJONI MÄÄRUS (EÜ) nr 1177/2005,
20. juuli 2005,
millega muudetakse määrust (EÜ) nr 1238/95, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, (1) eriti selle artiklit 113,
pärast konsulteerimist haldusnõukoguga,
ning arvestades järgmist:
(1)
Komisjoni 31. mai 1995. aasta määrusega (EÜ) nr 1238/95, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega, (2) määratakse kindlaks ühenduse sordiametile (edaspidi “amet”) makstavad lõivud ning kõnealuste lõivude suurused.
(2)
Eeldatakse, et hiljemalt 2005. aasta lõpuks ületab ameti finantsreserv summa, mis on vajalik selle tegevuse järjepidevuse tagamiseks. Seepärast ei peaks määruse (EÜ) nr 1238/95 kohaselt suurendama ühenduse kaitse alla võetud sordi omaniku poolt 2006.-2007. aastal ametile makstavat aastamaksu ega 2006. aastal makstavaid registreerimiskatsete lõive.
(3)
Tuleks muuta määruse (EÜ) nr 1238/95 koopiate väljastamisega seotud lõive käsitlevat sätet, et võtta arvesse komisjoni 31. mai 1995. aasta määruse (EÜ) nr 1239/95 millega kehtestatakse nõukogu määruse (EÜ) nr 2100/94 rakenduseeskirjad seoses menetlustega ühenduse sordiametis (3) muutmist määrusega (EÜ) nr 1002/2005.
(4)
Seepärast tuleks määrust (EÜ) nr 1238/95 vastavalt muuta.
(5)
Käesoleva määrusega ettenähtud meetmed on kooskõlas alalise sordikaitsekomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1238/95 muudetakse järgmiselt.
1.
Artikli 9 lõige 1 asendatakse järgmisega:
“1. Amet arvestab ühenduse kaitse alla võetud sordi omanikult (edaspidi “omanik”) igal ühenduse sordikaitse kehtimise aastal maksu (edaspidi “aastamaks”), mille suurus 2003.-2007. aastal on 300 eurot ja alates 2008. aastast 435 eurot.”
2.
Artikli 12 lõike 1 punkt b asendatakse järgmisega:
“b)
dokumentide tõendatud koopiate väljastamisega seotud lõivud ja”.
3.
I lisa tabelit muudetakse järgmiselt:
a)
Teise veeru pealkiri asendatakse järgmisega:
“Lõiv 2003.-2006. aastal”;
b)
Kolmanda veeru pealkiri asendatakse järgmisega:
“Lõiv alates 2007. aastast”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. juuli 2005

Labels: 7
2
15